ودیوالیکھا رمن

ودیوالیکھا رمن (پیدائش 4 نومبر 1991) ، جسے ودیو رمن کے نام سے بھی جانا جاتا ہے ، ایک بھارتی فلمی اداکارہ اور تھیٹر اداکارہ ہیں، جو زیادہ تر تیلگو فلموں میں کامیڈی کرتی نظر آتی ہیں۔ ودیوا لیکھا  رمن  اداکار موہن رمن  کی بیٹی  ہیں، ودیوا لیکھا  نے فلمی کیرئیر کا آغاز  ہدایت کار گوتم مینن  کی  2012ء کی فلم   نیتھانے این پونواسنتہم  سے کیا۔

ابتدائی زندگی 
ودیوالیکھا رمن  نے اسکول کی تعلیم ودیا مندر سینئر سیکنڈری اسکول میں کی اور بعد میں ایم سی ٹی ایم میٹرکیولیشن میں تعلیم حاصل کی ، جہاں انہوں نے تھیٹر اور اداکاری میں دلچسپی پیدا کی۔ انہوں نے ایم او پی وشنو کالج میں اپنے کالج کی تعلیم کے دوران اسٹیج پروڈکشن کرتے ہوئے مقبولیت حاصل کی ، جہاں انہوں نے بصری مواصلات میں ڈگری حاصل کی۔ 

ودیوالیکھا رمن کو تھیٹر کا 7 سال سے زیادہ تجربہ رہا ہے۔  اس نے گوتم مینن کی 2012 کی دو لسانی فلموں نیتھانے این پونواسنتہم (تیلگو)اور ایٹو وللیپویندی مانسو  (تمل) میں جینی کا کردار ادا کیا ، جو سامنتھا  اکنینی کی ایک دوست کا کردار تھا۔  ودیوالیکھا رمن نے اس کے بعد سندر سی کی فلم  تھییا ویلئی سیئیانم کمارو  میں  این سنتھنم  کے مدمقابل اہم کردار ادا کیا ہے،  اس کے علاوہ انہوں نے مالینی 22 پلیام کوٹائی اور تیلگو فلم رمیا وستاویہمیں بھی کام کیا۔   وہ 2014 میں پونگل کی ریلیز ہونے والی وجے کی تمل فلم جللا اوراجیت کمار کی فلم   ویرم میں معمولی کرداروں میں نظر آئیں۔  فلم ویرم کے لیے انہیں ایڈیسن ایوارڈ برائے بہترین کامیڈین کا ایوارڈ ملا ، 2014ء میں ریلیز فلم رن راجہ رن کے لیے نندی ایوارڈ برائے بہترین کامیڈین ایوارڈ  سے نوازا گیا۔ 

2015ء میں  ودیوالیکھا رمن   کئی اہم فلموں میں نظر آئیں جن میں شیواکارتھین کی فلم کاکی سٹائی، وجے کی فلم پُلی، اجیت کمار کی فلم ویدالم، سوریا کی فلم ماس، وشنو منچو کی فلم ڈائنامائیٹ شامل ہیں۔ 2016ء میں اللو ارجن کی فلم سرائنوڈو، رام چرن کی فلم دھروا،  2017ء میں نینو کوری ، گوتم نندا، راجہ دی گریٹ، 2018ء میں بھاگمتی، انٹیلیجنٹ، تھولی پریما، کرشنا ارجن یدھم، اچاری امریکہ یاترا، چی لا سو، سرینیواس کلیانم، پیپر بوائے اور ساویاساچی جیسی اہم فلموں کا حصہ رہیں۔  2019ء میں ودیو لیکھا  مہیش بابو کی فلم مہارشی اور اکھل اکنینی کی فلم مسٹر مجنوں میں مختصر کردار میں نظر آئیں۔

ذاتی زندگی 
اداکارہ ودیوالیکھا رمن ہندوستانی تمل فلم اور تمل ٹیلی ویژن اداکار موہن رمن کی بیٹی ہیں ، جبکہ ان کے دادا ممتاز وکیل وی پی رمن تھے۔ ایک اور چچا ، پی ایس رامن ، تمل ناڈو کے سابق ایڈووکیٹ جنرل تھے۔ جبکہ اس کی کزن گیتانجلی نے ممتاز تامل فلم ساز سیلورراگھون سے شادی کی ہے۔

فلموں کی فہرست

حوالہ جات

بیرونی روابط 

    
چنائی کی اداکارائیں
بھارتی مزاحیہ اداکارائیں
اکیسویں صدی کی بھارتی اداکارائیں
بھارتی فلمی اداکارائیں
1991ء کی پیدائشیں
بقید حیات شخصیات
تمل سنیما کی اداکارائیں
تیلگو سنیما کی اداکارائیں
نندی اعزاز یافتہ شخصیات
ویکی ڈیٹا سے مطابقت رکھنے والی مختصر تفصیل